Πρωτάθλημα Αθήνας πετοσφαίρισης ανδρών 1927

Το 3ο Πρωτάθλημα Αθήνας βόλεϊ του Πανιωνίου έγινε το 1927 με την άδεια του ΣΕΓΑΣ. Μετείχαν 14 ομάδες (11 σωματεία και 3 σχολές). Νικητής αναδείχθηκε ο Εθνικός Γ.Σ. που κατέκτησε για δεύτερη φορά το τριετές επαμειβόμενο κύπελλο του Πανιωνίου. Εκτός από το πρωτάθλημα συλλόγων/σχολών ο σύλλογος διοργάνωσε άλλα τέσσερα πρωταθλήματα: γυμνασίων, σχολαρχείων, γυναικών και παρθεναγωγείων.

 Το τρίτο πρωτάθλημα βόλεϊ του Πανιωνίου διεξήχθη από τις 30 Ιανουαρίου ως τις 20 Μαρτίου 1927. Όμως, η επιτυχία και η καθιέρωση του θεσμού είχε προκαλέσε το φθόνο σε κάποιους. Στην προσπάθειά του βρήκε απρόσμενο αντίπαλο την Επιτροπή Ολυμπιακών Αγώνων, η οποία αρνήθηκε να παραχωρήσει το Παναθηναϊκό Στάδιο, δυο βδομάδες μόλις πριν από την έναρξη των αγώνων. Ο πρόεδρος του συλλόγου και ψυχή του θεσμού Δημητρός Δάλλας δεν αποθαρρύνθηκε. Με συντονισμένες ενέργειες διαμόρφωσε ειδικό γήπεδο βόλεϊ στη θέση "Λούνα Παρκ", κοντά στους Στύλους του Ολυμπίου Διός, ακριβώς έξω από τα αρχαία μακρά τείχη στην αρχή της λεωφόρου Συγγρού. Όμως, έκρυβε και άλλους άσσους στο μανίκι του. Προσκάλεσε να παρακολουθήσει την τελική φάση των αγώνων τον πρόεδρο της Δ.Ο.Ε. Πιέρ ντε Κουμπερτέν, οπότε προ του κινδύνου διεθνούς ρεζιλέματος η ΕΟΑ παραχώρησε το Παναθηναϊκό Στάδιο για την τελική φάση, η οποία έγινε στις 20 Μαρτίου με μεγάλη επισημότητα. Στην προκήρυξη του 1927 αναφέρεται πως στο διασυλλογικό πρωτάθλημα βόλεϊ προσκαλούνταν να λάβουν μέρος: "...παντες οι εν Αθηναίς, Πειραιεί και τοις περιχώροις εδρεύοντες Γυμν. Σύλλογοι, το Εθνικόν Πανεπιστήμιον, το Διδασκαλείον Γυμναστικής και αι Στρατιωτικαί και Ναυτικαί Σχολαί. Δικαιούνται επίσης να μετάσχωσιν ομάδες Γυμν. Συλλόγων και άλλων πόλεων της Ελλάδος ή Ελληνικών Συλλόγων του εξωτερικού." Στους αγώνες συλλόγων, που ξεκίνησαν στις 30 Ιανουαρίου, μετείχαν 14 σωματεία και ανώτατες σχολές χωρισμένες σε δύο ομίλους. Για πρώτη φορά μετείχαν και πειραϊκές ομάδες, ο Ολυμπιακός και ο Εθνικός. Προκριματική φάση: προκρίθηκαν οι τρεις πρώτοι κάθε ομίλου στην ημιτελική φάση που ήταν νοκ-άουτ. Α΄ όμιλος: Εθνικός Γ.Σ., Πανελλήνιος Γ.Σ., ΓΠΣ Πέλοψ, Γ.Σ. Αμαρουσίου, Ατρόμητος Αθηνών, Διδασκαλείο Γυμναστικής, Παναθηναϊκός. Β΄ όμιλος: Ολυμπιακός Σ.Φ.Π., Εθνικός Πειραιώς, Αθηναϊκός Α.Σ., Πανιώνιος, Γ.Σ. Γουδί, Σχολή Ευελπίδων, Πανεπιστήμιο Αθηνών. Ημιτελική φάση: μετείχαν έξι σύλλογοι (τρεις από κάθε όμιλο) που αγωνίστηκαν μεταξύ τους σε αγώνες νοκ-άουτ (1ος-3ος, 2ος-2ος, 3ος-1ος). Προκρίθηκαν και οι τρεις ομάδες που προέρχονταν από τον Α΄ όμιλο αλλά δεν είναι γνωστές οι ομάδες που πέρασαν από τον Β΄ όμιλο. Αποτελέσματα Εθνικός Αθηνών - Διδασκαλείο - Πανελλήνιος - Τελική φάση: Κυριακή, 20 Μαρτίου 1927 στο Στάδιο παρουσία του προέδρου της Δ.Ο.Ε. Πιερ ντε Κουμπερτέν. Μετείχαν τρεις ομάδες. Αποτελέσματα Εθνικός Αθηνών - Πανελλήνιος: 15-5, 15-7. Διδασκαλείο Γυμναστικής - Πανελλήνιος Γ.Σ.: Εθνικός Αθηνών - Διδασκαλείο: 15-12, 16-14. Τελική κατάταξη: 1) Εθνικός Γ.Σ., 2) Διδασκαλείο Γυμναστικής, 3) Πανελλήνιος Γ.Σ. Παίκτες Εθνικού: Κώστας Νιάτας, Ευάγγελος Μοιρόπουλος, Καλούδης, ... Όπως το 1926 ο Πανιώνιος διοργάνωσε δύο σχολικά πρωταθλήματα: ένα γυμνασίων και ένα σχολαρχείων. Στο Πρωτάθλημα γυμνασίων καλούνταν όλα τα δημόσια, ιδιωτικά και ξένα σχολεία Αθήνας, Πειραιά και περιχώρων. Μετείχαν 14 σχολεία: τα Γυμνάσια Β΄, Ε΄, Ζ΄, Θ΄ Αθήνας, Α΄ Περαιά, Αμαρουσίου, Βαρβάκειο και Ζερβού (ιδιωτικό), και οι Σχολές Β΄ Δημόσια Εμπορική, Γλωσσών Εμπορίου, Αγγλική Εμπορική Σχολή Μπάρξερ, Μεταξά και η Λεόντειος με δύο ομάδες Γενικής και Εμπορικής. Οι αγώνες ξεκίνησαν στις 23 Ιανουαρίου. Το Ειδικό Πρωτάθλημα ελληνικών σχολείων αρρένων έγινε κατόπιν αδείας του υπουργείου Παιδείας και ξεκίνησε στις 20 Μαρτίου. Θ. Μπελίτσος, "Κυανέρυθρη ιστορία: Ο Πανιώνιος διοργανώνει τα πρώτα πρωταθλήματα βόλεϊ στην Ελλάδα (1925-1930)", εφ. "Κυανέρυθρη πλατεία", φ. 59 (19/1/2013).